Сент-Джулианс

Сент-Джулианс (), Сан-Джильян () — Мальтада Урта диңгез яр буйларында урнашкан шәһәр. Илнең башкаласы Валлеттадан төньякта урнашкан.

 Мәгълүмат 
Сент-Джулианс популяр туристик курорт булып тора, диңгез яры буйлап пляжлар белән җиһазландырылган.

2005 елның ноябрендә Сент-Джулианс халкы 7752 кеше тәшкил иткән.

Шәһәр берничә районга бүленә, алар арасында:

 Paceville
 Ta' Ġiorni
 Tal-Għoqod
 St Andrew’s
 Изге Георгий бухтасы
 Спинола бухтасы
 Баллюта
 Il-Qaliet cliffs.

 Тарих 
XVI гасырның икенче яртысыннан бераз соңрак җирле култыкка корсар Тургут Рейс җитәкчелегендәге күпсанлы төрек флоты якынлаша. Бөек Сөләйман сараена якынаерга омтылып, ул Сент-Джулиансны яулап алып, утрауны үзенә буйсындырырга өметләнгән. Ләкин Мальта ордены рыцарьлары белән көрәш нәтиҗәсендә Тургут Рейс үлем ярасы ала һәм үлә.

Шәһәрнең типик, тар һәм текә урамнары Спинола Сарае урнашкан ярга таба төшә. Сарайның беренче бинасы 1688 елда Орденның бейлифы (администраторы), генуэзлы Паоло Раффаэло Спиноланың җәйге торуы өчен төзелә. Сарайның хәзерге кыяфәте Паоло Спиноланың туганнан туган энесе Фра Джованни Баттиста Спинола ихтыяры белән башкарылган XVIII гасыр реконструкциясенә карый. 1798 елда француз оккупациясе вакытында француз гаскәрләре сарайда урнашалар һәм аны бушаталар. Беренче бөтендөнья сугышы вакытында сарайны хәрби госпиталь буларак кулланганнар.

XIX гасырга кадәр шәһәр урынында Спинола Сарае, мәхәллә чиркәве һәм җирле балыкчыларның берничә кечкенә өйләре гена булган. Берникадәр вакыттан соң бу авыл җирле байларның җәйге резиденциясенә әверелә, ә бүген аның урынында Мальта утравының иң эре курортларының берсе урнашкан.

 Температура 
КүрсәткечГыйФевМарАпрМайИюнИюлАвгСенОктНояДекКөнге уртача температура151516192327303028242016Төнлә уртача температура9910111418212120171311Суның уртача температурасы141414161821242525221916

 Шәһәр атамасы 
Шәһәр шәһәрнең изге химаячесе, изге Юлиан, Юлиан Странноприимец, шулай ук Юлиан Бедный буларак киң танылган хөрмәтенә аталган. Бу изгене искә алу көне 12 февральдә билгеләп үтелә.

 Галерея 

 Искәрмәләр 

 Сылтамалар 

 Visitpaceville.com Сент-Джулианска килүчеләр өчен интернет-экскурсовод
Төркем:Мальта шәһәрләре
Төркем:Әлифба буенча торак пунктлар